CELEX: 62021CN0187
Language: et
Date: 2021-03-25 00:00:00
Title: Kohtuasi C-187/21: Eelotsusetaotlus, mille on esitanud Kúria (Ungari) 25. märtsil 2021 – FAWKES Kft. versus Nemzeti Adó- és Vámhivatal Fellebbviteli Igazgatósága

14.6.2021   
            
            
               ET
            
            
               Euroopa Liidu Teataja
            
            
               C 228/22
            
         
      Eelotsusetaotlus, mille on esitanud Kúria (Ungari) 25. märtsil 2021 – FAWKES Kft. versus Nemzeti Adó- és Vámhivatal Fellebbviteli Igazgatósága
      (Kohtuasi C-187/21)
      (2021/C 228/29)
      Kohtumenetluse keel: ungari
      
         Eelotsusetaotluse esitanud kohus
      
      Kúria
      
         Põhikohtuasja pooled
      
      
         Kassaator: FAWKES Kft.
      
         Vastustaja: Nemzeti Adó- és Vámhivatal Fellebbviteli Igazgatósága
      
         Eelotsuse küsimused
      
      
                  1.
               
               
                  Kas nõukogu määruse (EMÜ) nr 2913/92, millega kehtestatakse ühenduse tolliseadustik (1), artikli 30 lõike 2 punkte a ja b tuleb tõlgendada nii, et tolliväärtusena saab ja tuleb arvesse võtta üksnes liikmesriigi tolli tollivormistuse alusel koostatud andmebaasis olevaid väärtusi?
               
            
                  2.
               
               
                  Kui vastus esimesele eelotsuse küsimusele on eitav, siis kas tolliväärtuse määramiseks artikli 30 lõike 2 punktide a ja b alusel tuleb pöörduda teiste liikmesriikide tolliasutuste poole, et saada teada, mis on sarnase kauba tolliväärtus nende andmebaasides, ja/või tuleb vaadata mõnda ühenduse andmebaasi ja kasutada seal märgitud tolliväärtusi?
               
            
                  3.
               
               
                  Kas nõukogu määruse (EMÜ) nr 2913/92 artikli 30 lõike 2 punkte a ja b võib tõlgendada nii, et tolliväärtuse määramiseks ei saa arvesse võtta tollivormistuse taotleja tehingutega seotud tehinguväärtusi, isegi kui liikmesriigi toll ega teiste liikmesriikide ametiasutused ei ole neid vaidlustanud?
               
            
                  4.
               
               
                  Kas nõukogu määruse (EMÜ) nr 2913/92 artikli 30 lõike 2 punktides a ja b sätestatud sama aja või ligikaudu sama aja tingimust tuleb tõlgendada nii, et seda võib piiritleda tollivormistusele 45 eelneva ja 45 järgneva päeva pikkuse perioodiga?
               
            
         (1)  EÜT 1992, L 302, lk 1; ELT eriväljaanne 02/04, lk 307.